2017 yilning 4 avgust kuni O‘zbekiston Respublikasi Tashqi ishlar vazirligida Koreya Respublikasining Favqulodda va Muxtor Elchisi Kvon Yon U bilan uchrashuv bo‘lib o‘tdi. Bu haqda TIV matbuot xizmati xabar berdi. Suhbat chog‘ida turli darajalarda bo‘lajak O‘zbekiston-Janubiy Koreya uchrashuvlari jadvali, kun tartibi va boshqa amaliy masalalari muhokama qilindi. Uchrashuvda ba’zi xalqaro va mintaqaviy masalalar yuzasidan ham fikr almashildi.